Հենց երգչախմբում էլ Լուսինե Զաքարյանը ծանոթացավ Գևորգյան ճեմարանի սան Խորեն Պալյանին, ով նաև ուսուցիչ դարձավ երգչուհու համար` նրան ծանոթացնելով հոգևոր երգի մատուցման առանձնաձևերին, վոկալ յուրատիպություններին: Շուտով երգչուհին ամուսնացավ Խորեն Պալյանի հետ` մի ամբողջ կյանք ապրելով նրա հետ, մի ամբողջ կյանք զգալով հոգատար ամուսնու ներկայությունն իր կողքին: Հիվանդության դժվարին ժամանակներում Խորեն Պալյանն ամեն ինչ արեց, որպեսզի Լուսինեն կարողանար կռիվ տալ հիվանդության դեմ, բեմ դուրս գալ` հիվանդությանը հաղթահարած: